एंटरटेनमेंट डेस्क. पिछले एक साल से टीवी एक्ट्रेस रश्मि देसाई और नंदीश संधू के तलाक की खबरें सुर्खियों का हिस्सा बनी हुई थी लेकिन, अब दोनों ने इस खबर को कन्फर्म कर दिया है। टीवी सीरियल ‘उतरन’ से मशहूर हुए रश्मि और नंदीश ने साल 2012 में शादी की थी। खबरों की मानें तो दोनों के रिश्तों में काफी वक्त से तनाव था। क्यों आईं रश्मि और नंदीश में दूरियां...
रश्मि ने तलाक के लिए नंदीश के कैसानोवा नेचर को जिम्मेदार ठहराया, जबकि नंदीश रश्मि के पजेसिव नेचर से परेशान थे। यही वजह दोनों के तलाक का कारण बनी।
रश्मि ने की खबर की पुष्टि
एक पब्लिकेशन को दिए इंटरव्यू में रश्मि ने बताया, “तलाक की कार्यवाही शुरू हो चुकी है। हमने इस रिश्ते को बचाने की पूरी कोशिश की लेकिन, ऐसा नहीं हो सका। अगर दो लोग एक साथ खुश नहीं हैं तो उन्हें अलग हो जाना चाहिए। इसलिए हमने तलाक लेने का फैसला किया है।”
शादी को बचाने की कोशिश की
वहीं, नंदीश ने भी इस बारे में अपना पक्ष रखते हुए कहा, “रश्मि ने पिछले साल मुझसे तलाक के लिए कहा था लेकिन, मैंने उससे हमारी शादी को एक और मौका देने के लिए कहा। लेकिन जब उसने दोबारा तलाक की बात कही तो मैं मना नहीं कर पाया क्योंकि मैं इस रिश्ते को बचाने की हर कोशिश कर चुका था।”
तीन महीनें से रह रहे हैं अलग
खबरों की मानें तो आपसी सहमति से तलाक की अर्जी दायर करने के बाद दोनों पिछले तीन महीनें से अलग रह रहे हैं।
आगे की स्लाइड्स में देखिए रश्मि और नंदीश की कुछ और फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva